als_Latn ron_Latn bos_Latn
Gjylsona Misha, nena e 33-vjecarit, Tomi Misha rrahur nga policia ne mes te Korces pse i goditi makinen nendrejtorit te policise, dhunuar brenda ne komisariat e qe perfundoi pastaj ne spital, tregon per “Panorama Online” castet e tmerrit qe ka perjetuar ajo dhe familja e saj lidhur me ngjarjen dhe akuzon policine per veprime cnjerezore.
Si ndodhi ngjarja?
Isha bashke me djalin ne makine, pasi kishim bere furnizimin per nje lokal qe kemi, e kishim mbushur me gjwrat e nevojshme makinen, kur djali pa dashje iu afrua makines se nendrejtorit te policise. Ai doli i nervozuar nga makina duke share, kurse djali doli menjehere dhe i kerkoi njeqind here falje. Nuk piu uje asnje nga faljet, djali iu pergjerua, shef me fal, shef me fal, Ja me thuaj ti kush shkon me deshire per te goditur makinen e shefit?
Cfare ndodhi me pas?
Djalin e dhunuan qe para se te dilte ajo video qe e pane te tere, pra me para se ai moment qe eshte filmuar. E nxorren zvarre nga makina dhe ndodhi ajo qe pane te gjithe .Policia thote qe ka qene i dehur, ndaj edhe ka goditur makinen e nendrejtorit..Nuk eshte fare e vertete, djali ka qene me mua, ne ishim per furnizim, ku piu ai. Keto jane alibira te policise, qe pas kesaj qe beri ka dale e zbuluar dhe do te justifikoje veprimet qe ka bere. Tani ata ashtu do thone se dalin te zbuluar, makina ka qene me furnizime per lokalin. Erdhen vete i kontrolluan. Une isha e pranishme.
Pastaj e shoqeruan ne komisariat?
Po, pasi erdhi patrulla dhe e rrahen mire, ashtu si u pa edhe ne video, e cuan ne komisariat. Aty nuk jane mjaftuar me aq, e kane masakruar mire. Kur shkoi ne komisariat, ka zbritur vete zv drejtori ne biruce, dhe tre here me radhe e ka rrahur barbarisht. Vete ai, me doren e tij, deri sa u mbeti djali ne dore.
Ju si e moret vesh?
Ne shkuam ne polici per ti shpene ndonje gje, rroba e ushqim, por aty na thane se eshte ne spital. Shkuam ne spital, por nuk na lane te hynim, e pame djalin vetem nga penxherja. Djali ishte ne gjendje te tmerrshme, nuk kishe cte shihje, shpatullen ia kishin nxjerre, nga fytyra ishte gjithe shenja dhune. Mund te shkoni vete ta shihni po ju lane, aty e keni ne katin e trete ne kirurgji. Djalin e kane sjelle zvarre me te vjella e ne gjendje shume te rende, vete mjeket e kane pohuar kete, ka dale edhe ne video, madje ka pasur edhe debat me policet, qe kishin frike te merrej vesh dhuna e radhes.. /panorama
als_Latn als_Latn als_Latn als_Latn als_Latn als_Latn als_Latn als_Latn als_Latn